अनहुइ

अनहुइ (安徽, Anhui) जनवादी गणराज्य चीन का एक प्रांत है। यह पूर्वी चीन में यांग्त्से नदी और हुअई नदी के पार स्थित है। इसकी राजधानी हेफ़ेई शहर है। ऐतिहासिक रूप से यहाँ एक 'वान' (皖, Wan) नामक राज्य हुआ करता था। इस प्रान्त का उत्तरी हिस्सा उत्तरी चीनी मैदान का भाग है जबकि मध्य-उत्तरी हिस्सा हुअई हे नदी के जलसम्भर में आता है। दक्षिण में दाबिए पर्वतों की मौजूदगी से इलाक़ा बहुत पहाड़ी है। प्रान्त के उत्तरी और दक्षिणी हिस्सों में मौसम और अर्थव्यवस्था में बहुत अंतर है। उत्तर में गेंहू और शकरकंदी उगाई जाती है जबकि दक्षिण में चावल। अपने पूर्वी पड़ौसी राज्यों - झेजियांग और जिआंग्सू - के मुक़ाबले में अनहुइ एक पिछड़ा हुआ प्रांत माना जाता है। यहाँ पर बसने वाले अधिकतर लोग हान चीनी जाति के हैं।Anhui: Mount Huangshan and the Hui culture, Wanshu Zhu, Yaxing. Cheng, Foreign Languages Press, 2006, ISBN 978-7-119-04375-3 ऐतिहासिक रूप से अनहुइ हान चीनियों और अन्य जातियों के बीच का सरहदी इलाक़ा था जिस से यहाँ पर बहुत से युद्ध और अस्थिरता रहा करती थी।Pioneers of modern China: understanding the inscrutable Chinese , Khoon Choy Lee, World Scientific, 2005, ISBN 978-981-256-618-8, ... Anhui is at the crossroads between the Han civilization in the north and the non-Han civilization in the south. Wars between the two people have brought a great deal of disaster to Anhui but they have also brought about a crossbreed ...

 अनहुइ के कुछ नज़ारे 

 इन्हें भी देखें 
 हेफ़ेई
 यांग्त्से नदी

 सन्दर्भ 

श्रेणी:अनहुइ
श्रेणी:चीन के प्रांत
श्रेणी:चीनी जनवादी गणराज्य के प्रान्त